google/wiki40b huggingface dataset:
Palaus flagg

Palaus flagg ble tatt i bruk 1. januar 1981, størrelsesforholdet er 5:8, flagget brukes både som nasjonalflagg og handelsflagg.
Flagget er lyseblått med en gul sirkel, forskjøvet litt mot flaggstangen, som symboliserer månen. Ifølge palauaisk folketro var fullmånen den beste tiden for palauiske aktiviteter og gjøremål som feiringer, planting, innhøsting, fisking, trehogst og kanobygging. Månen symboliserer også fred, kjærlighet og ro. Blått står for overgangen fra kolonistyre til frihet og selvstendighet, men kan også symbolisere Stillehavet. Kombineres de to fargesymbolikkene betyr de at Palau skal ha de godene fullmånen fører med seg gjennom sin selvstendighetstid.
Mynes

Utseende

Middelsstore, bredvingede sommerfugler. Oversiden er for det meste hvit, med svarte kanter. Undersiden er mer spraglete, bakvingen mest brunlig. Bakvingen har en kort, butt stjert.

Levevis

Larvene lever på planter i neslefamilien.

Utbredelse

Slekten er utbredt fra Indonesia til Australia.
De fleste artene lever på Ny-Guinea.
Visfestivalen i Västervik

VisFestivalen (som den bruker å skrives) har gått av stabelen i Stegeholms slottsruin på Slottsholmen i Västervik hvert år siden 1966.
De to første årene ble festivalen arrangert av Mageliso Club, en gruppe gymnazister i Västervik, før det i 1968 arrangert av Hansi Schwarz, da medlem i Hootenanny Singers, og Lars «Frosse» Frosterud.
Mange kjente artister har opptrådd på VisFestivalen i årenes løp, blant annet Fred Åkerström (i 1967, 1970-75, 1977 og 1979-85) og Cornelis Vreeswijk (medverkade 1968-69, 1971, 1974, 1981, 1985 och 1987), mens Lasse Tennander er den artisten som har vært flest ganger på festivalen.
Siden 1987 er Fred Åkerström-stipendiet delt ut under festivalen.
Carsten Tank-Nielsen

Pionérvirksomhet

Tank-Nielsen ble født Nielsen, men byttet navn i 1901. Han ble løytnant i Marinen i 1898. Han gjennomgikk østerriksk-ungarsk torpedoskole i 1901–1902, og ble i 1903 torpedosjef. I 1906 ble han sjef for torpedobåtdivisjonen. I 1907 og 1908 studerte han motorteknikk og elektroteknikk i Hannover.
Fra 1909 til 1913 var han sjef på Norges første ubåt, «Kobben». I denne perioden tok han initiativet til innkjøp av det som skulle bli Norges første militærfly, «Start», som leder av «Kobbens flyvekomité». Hans nestkommanderende, Hans Fleischer Dons, reiste til Tyskland for å kjøpe et fly og for å skaffe seg flysertifikat. På Starts andre flygning 7. juni 1912 ble Tank-Nielsen Norges første flypassasjer, da Dons tok ham med opp i passasjersetet.
Ved utbruddet av andre verdenskrig var kontreadmiral Tank-Nielsen sjef for 2. Sjøforsvarsdistrikt, en stilling han hadde hatt siden 1934.

Altmark

Da kaptein Dau nektet å la «Altmark» inspisere, var det Tank-Nielsen som ville nekte skipet å passere Bergen krigshavn. Han ble stadig fortalt at det var britiske fanger ombord, men lot skipet seile videre.

Andre verdenskrig

Han ble arrestert av tyskerne i januar 1942, og satt en snau uke på Grini. Etter løslatelsen tok han avskjed fra Marinen.

Utmerkelser

I 1926 ble Tank-Nielsen utnevnt til ridder av 1. klasse av St. Olavs Orden. Han var også offiser av den italienske kroneorden, samt ridder av 1. klasse av Finlands hvite roses orden.
Tank-Nielsens bestefar var telegrafdirektør Carsten Tank Nielsen.
Santa Rosa (kommune i Canelones)

Historie

Santa Rosa ble grunnlagt 15. mars 2010.

Regjeringen

Ordføreren (alcalde) i kommunen er Gretel Ferrari (2010-2015).
Johann Georg I av Sachsen

Kurfyrst Johann Georg I. av Sachsen (født 5. mars 1585 i Dresden, død 8. oktober 1656 samme sted) var en fyrste fra Huset Wettin med regjeringstid 1611–1656.
I starten av Johann Georg I.'s regjeringstid skjerpet spenningen mellom protestanter og katolikker seg i det tysk-romerske riket, og som landsherre for de mektigste protestantiske territoriene var han egentlig forhåndsbestemt til å støtte de evangeliske riksstendene. Så da trettiårskrigen brøt ut deltok han først på Sveriges side, og ledet de saksiske styrkene i slaget ved Breitenfeld. Men etter protestantenes nederlag i slaget ved Nördlingen 1634 var den svenske arméens tilstedeværelse i Tyskland truet, og Johann Georg I av Sachsen brøt med Sverige og gikk i forbund med den katolske keiseren. Kurfyrsten deltok på katolsk side i slaget ved Dömitz og i slaget ved Wittstock, men etter Johan Banérs knusende seier ved Wittstock gikk han tilbake til svensk tjeneste igjen.
De svenske soldatene kalte ham «Öl-Georg» på grunn av hans forkjærlighet for mat og drikke.
Holtsville kraftverk

Holtsville kraftverk er et varmekraftverk i Suffolk County i staten New York, USA. Anlegget har en installert produksjonskapasitet på 650 MW fordelt på 10 turbiner, på 57 – 67 MW hver. Operatør er energiselskapet KeySpan Generation LLC. 
Kraftverket stod ferdig utbygd i 1975. Brenselkilden er fyringsolje.
Legitimitet

Legitimitet (fra latin legitimare) er grunnlaget for den type politisk makt som blir utøvd både med en bevissthet fra myndighetenes side om at de har rett til å styre og med en tilsvarende folkelig anerkjennelse av de styrende som autoritet, altså som en legitim makt. Begrepet legitimitet gjelder altså den prosess eller det bånd som et sosialt system rettferdiggjøres gjennom av sine medlemmer, slik at de styrende gis rett til å utøve makt av de styrte. Mens autoritet viser til en spesiell posisjon, så henviser begrepet legitimitet til hele systemet  av myndigheter.  
Legitimitet må holdes adskilt fra legalitet. Legalitet er en ren teknisk term, som beskriver hvorvidt en regel er vedtatt etter en bestemt regulær prosess. En handling kan være lovlig uten å bli ansett som legitim. Motsatt kan en handling bli oppfattet som legitim uten å være lovlig. Et eksempel på dette er det forholdet flertallet av den svarte befolkningen i Sør-Afrika hadde til apartheidsystemet; de oppfattet det ikke som legitimt, selv om disse reguleringene var foretatt etter legale prosedyrer, basert på datidens rasistiske grunnlov. I henhold til sørafrikansk lov var rasebestemmelsene legale, selv om de ikke var legitime i øynene på store deler av befolkningen, ei heller i verdensopinionen.
Huidong (Huizhou)

Huidong (kinesisk: 惠东县; pinyin: Huìdōng Xiàn) er et fylke i provinsen Guangdong i Kina. Det er del av byprefekturet Huizhou.
I 1999 var folketallet på 672 188 innbyggere.

Samferdsel

Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.
Pediaspini

Levevis

Den europeiske arten Pediaspis aceris lager små, runde, røde galler på platanlønn. Arten veksler mellom kjønnede og partenogenetiske generasjoner.
Sykling under Panamerikanske leker 1963

Sykling under Panamerikanske leker 1963. Sykling var med som en av tjue sporter i de fjerde Panamerikanske leker som ble arrangert i São Paulo i Brasil fra 20. april til 7. mai. Det var to individuelle og en lagkonkurranse i banesykling og en individuell og en lagkonkurranse i landeveissykling. Uruguay ble beste nasjon med to gullmedaljer foran USA Argentina, Trinidad og Tobago og Venezuela med en hver.
Kjedebrøk

En kjedebrøk er en spesiell brøk på formen som er vist i figuren til høyre. Tallene a₀, a₁, a₂ osv. kalles partielle nevnere eller delkvotientene til kjedebrøken. En kan bestemme utviklingen av et tall a i kjedebrøk, ved å skrive a = a₀ + r, der a₀ er et helt tall og r et positivt tall mellom 0 og 1.
Blackfish (film)

Om filmen

Cowperthwaite har tidligere laget filmen City Lax, og produsert TV-serier for både Animal Planet og Discovery. Gabriela startet å regissere Blackfish etter dødsfallet på den 40 år gamle treneren Dawn Brancheau i 2010. Dawn ble druknet av spekkhoggeren Tilikum da hun falt uti bassenget under et show.
Filmen er skrevet av Eli Despres og Tim Zimmermann og kom ut i januar, 2013. Blackfish er den andre dokumentarfilmen fra filmselskapet CNN Films.

Handling

Blackfish forteller historien om Tillikum, en aggressiv spekkhogger som lever i fangenskap i SeaWorld, Orlando. Spekkhoggeren har vært i fangenskap siden 1983, og var bare to år gammel da han ble fanget like utenfor Island. Tillikum er den største spekkhoggeren som lever i fangenskap, og har vært involvert i drapet på hele tre personer. To av de drepte var trenerne til Tillikum. Filmen er fylt med sterke historier, emosjonelle intervjuer og forferdelige hendelser.
Filmen fokuserer også på faren ved å holde spekkhoggere i fangenskap. Den avslører hvor lite vi mennesker egentlig vet om de svært intelligente pattedyrene og deres rettighet til å leve fritt.

Respons

Av brukerne på nettsiden Rotten Tomatoes har 98% gitt filmen en positiv vurdering. Filmen ble kalt "En gripende dokumentarfilm på sitt beste" av Desert News.

Nominasjoner

Blackfish har blitt nominert til en rekke priser siden den kom ut i januar 2013. I begynnelsen av 2013 vant den «beste dokumenentarfilm». Denne prisen ble gitt av WAFCA Award. Den vant også «beste dokumentar» og beste dokumentarfilm på Sierra Award i juli 2013. Den har også blitt nominert til åtte andre priser for «beste dokumentar».
Hyperstate

Hyperstate er det største raveparty som har blitt arrangert i Norge med house, techno og trance.

Historie

Etter modell av forbildet Mayday, arrangert av WestBam første gang i 1991, ble Hyperstate arrangert i Oslo Spektrum natt til 1. mai 1995. Omtrent 7000 mennesker var på arrangementet hvor blant annet The Prodigy, The Chemical Brothers og Dreadzone spilte. Det var «Dub the Universe» med Torje Norén i spissen som arrangerte Hyperstate de fire første årene.
Arrangørene av Hyperstate satset til å begynne med på store, og dermed dyre, artister. Ved å flytte arrangementet fra den attraktive datoen 30. april, slik at de  slapp å konkurrere med mer etablerte raves som Mayday i Tyskland, kunne de fortsette å tiltrekke seg store navn. Mot slutten av 90-tallet ble arrangementet preget av færre dyre live-artister, noe som ga plass til en mer rendyrket trance-profil og DJs.
1999 Inge Nilsen og Morten Pedersen i «Temple of Love» overtok arrangementet.
2000 Vestfold firmaet Eventuta a/s overtok Hyperstate under prosjektnavnet UltraWorks som ble drevet av Roger Fosaas, Morten Pedersen og Kim Aino Nordbotten.

Artister & DJer

1995The Chemical Brothers, Dreadzone, The Prodigy
1996
André from Norway, Apollo 440, Arkarna, Armand Van Helden, Dj Urb, BBE, The Chemical Brothers, Fatboy Slim, Fluke, Hoover, Josh Wink, Leftfield, Nightmares on Wax, The Prodigy, Sol Brothers, Sven van Hees.
1997
André from Norway, Daft Punk
1998Antiloop, Armand Van Helden, Astral Projection, Fatboy Slim, Les Rythmes Digitales, Mono, Palace of Pleasure, Run-D.M.C., Sunscreen. Se hele lineupen her
1999Argonauts, Deepsky, Halogen, Paul Oakenfold, The Sunclub, Tiësto, Veracocha
2000Ferry Corsten, DJ Stigma, DJ Jean, Sonique

Design

1997-1998 Union Design designet profilen til Hyperstate. Se 1998-designet
Bæ, bæ, lille lam

«Bæ, bæ, lille lam» er en populær norsk barnesang av engelsk og svensk opprinnelse.

Bakgrunn

«Bæ, bæ, lille lam» fikk svensk tekst og musikk av visedikteren og organisten Alice Tegnér (1864–1943). Det svenske barneverset bygger på den engelske originalen «Baa Baa Black Sheep» som blir sunget til en melodi som likner «Twinkle, Twinkle Little Star».
«Baa Baa Black Sheep» ble oversatt til svensk i 1872 av August Strindberg på oppdrag fra forlaget Bonniers, men ble seinere skrevet om av Alice Tegnér under tittelen Bä, bä, vita lamm.
Sangen ble på 1900-tallet også utbredt i Norge, og er i dag en av de aller mest kjente og kjære barnesangene, ofte brukt som vuggevise for små barn.
Musikkprofessor Jon-Roar Bjørkvold har i sin bok Det musiske menneske fra 1989 trukket fram «Bæ, bæ, lille lam» og andre kjente barnesanger som spesielt viktige for barns trygghetsfølelse og voksnes felles kulturgrunnlag. Også sosiologen Tone Schou Wetlesen ved Universitetet i Oslo har hevdet at sang står i en særstilling i samværet mellom foreldre og små barn fordi det er et førverbalt kommunikasjonsmiddel.
The Iceman

Handling

Filmen forteller den sanne historien om Richard Kuklinskis (Michael Shannon) liv. Kuklinski var en psykotisk massemorder og leiemorder for mafiaen samtidig som han kombinerte det med et liv som familiemann. Verken kona Deborah (Winona Ryder) eller døtrene hadde en anelse om hva han egentlig drev på med inntil han endelig ble arrestert i 1986. Han fikk kallenavnet The Iceman fordi han pakket likene inn i is.
Gummi-Tarzan (film)

Gummi-Tarzan er en film fra 1981 regissert av Søren Kragh-Jacobsen. Filmen er basert på Ole Lund Kirkegaards bok Gummi-Tarzan.
Filmen fikk tre Bodilpriser for henholdsvis beste film, beste mannlige hovedrolle, Otto Brandenburg og beste mannlige birolle, Peter Schrøder. 
I 1982 vant filmen UNICEFs nyinnstiftede barnefilmpris.
Gummi-Tarzan er tatt opp i Danmarks kulturkanons barnekanon.
Kommandersersjant

Kommandersersjant var en norsk underoffisergrad inntil 1930 og lå mellom fanejunker og furer.

Militærordningen fra 1. januar 2016

Kommandersersjant blir innført som den nest høyeste sersjantgraden såvel som spesialistbefalgraden i Hæren, Luftforsvaret og Heimevernet ifm innføringen av den nye ordningen for militært tilsatte   Kommandersersjant innføres som grad på OR-8 nivå.
Det vil da være 86 år etter at den sist ble avviklet. Lite er ennå kjent om hvilke stillinger i Forsvaret som vil få denne graden.
Tigre-folket

Historie

Tigre-folket er hovedsakelig et muslimsk nomadefolk som bor i Gash-Barka, Anseba og Northern Red Sea-regionene i Eritrea, samt områder i Øst-Sudan. 99% av tigre-folket er sunni-muslimer og det er små grupper av kristne.
I det syvende århundre konverterte de første tigre-folk, som var bosatt på øyer i Rødehavet, til islam. Befolkningen på fastlandet konverterte ikke til islam før i det nittende århundre.
Som følge av at tigre-folket var både nomadiske og muslimer ble de forfulgt av både imperialistene og den marxistiske regjeringene i Etiopia i 1960, 1970 og 1980. Den etiopiske regjeringens innsats for å avgjøre tigre, kombinert med den eritreisk-etiopiske krig, resulterte i at titusenvis av tigre måtte bosette seg på nytt i Sudan.

Språk

Tigre-språkene, som tigrinja, er et afroasiatisk språk med semittiske grener som hovedsakelig har opprinnelse i ge'ez. Det er ingen kjent historisk skriftlig form av språket. Den eritreiske regjeringen bruker ge'ez sitt skrifsystem til å publisere dokumenter på tigrespråk.
Tigre er et lingua franca i deler av Eritrea, noe som gjør at omtrent 65% av den eritreiske befolkningen snakker tigre selv om tigre-folket bare utgjør 31% av landets befolkning.
Dougong

Dougong (kinesisk: 斗拱; pinyin: dǒugǒng) er et kinesisk begrep for en type konsoller som er utkraget fra øverste del av en søyle for å bære takstoler og overhengende takskjegg. Stykkene føyes sammen uten bruk av lim eller klemmer.
Bruken av dougong går tilbake til århundrene før Kristi fødsel, og utviklet seg til et mer og mer intrikat nettverk som knyttet søyler og pillarer til takrammen. Dougong var i utstrakt bruk av kineserne i vår- og høstannalenes tid (770–476 BC) og ble deretter stadig mer komplekse. Høydepunktene kom i Tang- og Song-dynastienes tider. 
Etter Song-dynastiet ble metoden unødvendig. Arbeidet ble gjort på annet vis, og ble det likevel laget dougonglignende konstruksjoner, var det som regel utelukkende som ornamentering. Det er dermed ikke tradisjonell dougong man ser i senere bygninger, slik som palasser og templer, men ornamentering.
Grunnleggende ferdigheter

Grunnleggende ferdigheter er i norsk pedagogikk og skole ferdigheter som skal gå igjen i alle fag og som skal være integrert i kompetansemålene for alle fag i skolen. Grunnleggende ferdigheter ble introdusert i skolereformen Kunnskapsløftet (K06) i 2006. De grunnleggende ferdighetene skal være med på å utvikle fagkompetansen i de ulike fagene, og samtidig er de grunnleggende ferdighetene en del av fagkompetansen. Hva elevene skal lære for når de tilegner seg de grunnleggende ferdighetene er definert gjennom kompetansemål.

Å kunne lese

Gjennom lesing kan vi få innsikt i andres erfaringer, kunnskap og opplevelser. Det å kunne lese er viktig for å kunne delta i samfunnslivet på en kritisk og reflektert måte, samtidig som det er viktig for egen utvikling. Leseferdighet dreier seg blant annet om å forstå og kunne gjøre nytte av skriftlige symboler som bokstaver, ord og tegn. Samtidig dreier det seg om å kunne få mening av ulike typer tekster, sjangre og formater. En viktig del av leseferdigheten dreier seg også om å kunne forstå, tolke og finne fram i informasjon og opplysninger som en tekst gir, samtidig som en også skal kunne vurdere og reflektere over tekstens form og innhold.

Å kunne regne

Ferdigheter i regning inngår i dagliglivet vårt på flere områder. Det dreier seg blant annet om å kunne gjøre betraktninger knyttet til antall, for eksempel gjennom måling, mønstre og former, og praktiske situasjoner hvor tall blir brukt for å representere størrelser. En bruker også regneferdigheter i situasjoner hvor en skal beskrive endring, utvikling og usikkerhet (som for eksempel i statistikk).
Grunnleggende ferdigheter i regning dreier seg også om å kunne kommunisere, argumentere, representere, modellere og løse problemer av ulike slag. Selv om regning naturlig nok er hovedfokus i matematikkfaget, er dette også en ferdighet som inngår i alle fag. I enkelte emner vil regneferdigheter være selve forutsetningen for å tilnærme seg emnet.

Å kunne bruke digitale verktøy

I vår stadig mer digitaliserte hverdag er det viktig å kunne bruke digitale verktøy dersom en skal kunne ta del i arbeids- og samfunnslivet. Digitale ferdigheter er også en forutsetning for et livslangt læringsperspektiv. I det pedagogiske arbeidet i skolen er det også viktig med bevisstgjøring omkring bruk av digitale verktøy. Det å kunne bruke digitale verktøy dreier seg både om å kunne velge, vurdere og bruke informasjon, og dette skal være en naturlig del av læringsarbeidet i alle fag.
Syllitosimilis

Utbredelse

Arten lever i Australia (New South Wales og Queensland).
Sjøslag

Sjøslag er en betegnelse som i sin opprinnelige betydning av ordet henviser til en militær trefning til sjøs, der de stridende parter kjemper mot hverandre fra hver sine skip. Eksempelvis som ved slaget ved Svolder. I overført betydning benyttes ordet også om en sosial sammenkomst der det blir konsumert store mengder alkohol.
Bethan

Bethan er en by i distriktet Ramechhap i nordøstre Nepal. Folekmengden var på 4 634 innbyggere ved folkertellingen 2011.
Departementets midlertidige konsultative råd i kunstneriske spørsmål

Departementets midlertidige konsultative råd i kunstneriske spørsmål var et ekspertorgan opprettet i 1940 av den norske Quisling-regjeringen gjennom konstituert statsråd Gulbrand Lunde og hans Kultur- og folkeopplysningsdepartement. Rådet skulle tale kunstens sak fremfor politikkens.

Musikkgruppen i rådet

Den 31. oktober 1940 ble rådets musikkgruppe stiftet med David Monrad Johansen, Ivar Johnsen, Olav Kielland og Per Reidarson som medlemmer, og Geirr Tveitt som formann. Av representantene var bare Reidarson medlem av nazistpartiet Nasjonal Samling. Rådet fikk ikke utrettet så mye som det ønsket, mye på grunn av usikkerhet om hvordan man burde opptre i en slik situasjon, men også på grunn av sammensetningen av gruppen. Per Reidarson signaliserte tidlig andre holdninger til musikk og musikklivet generelt enn de andre. Han ville bekjempe «den internasjonale modernismen» (jødisk organisert kulturutryddelse/ødeleggelse).
I et klagebrev til konstituert statsråd Gulbrand Lunde, som ledet Kultur- og folkeopplysningsdepartementet, skrev Reidarson at:
«…rådets musikkavdeling er innsatt av et flertall av nettopp de gjennom mange år ivrigste befordrere av entartet (surrealistisk) kunst og til dels frembringere av sådan».
I en lengre begrunnelse for klagen, datert 13. februar 1941, skrev han videre:
«Det skulle være unødvendig å påvise grunnforskjellen mellom klassisk (arisk) musikkoppfatning og den av jødene lanserte Modernismus. For klarhets skyld skal jeg imidlertid kortest mulig nevne forskjellen. Den første (ariske) bygger på melodi som det vesentlige, dermed forbundet orden, logisk plastisk form, harmoni. Modernismus fornekter melodi som vesentlig og bygger i stedet på «interessant» klang, i forbindelse hermed formens revolusjonering, førende mot det antilogiske (kaotiske), usymmetrisk rytme, dissonans som mål i stedet for som middel. Begrepet «utartet» i arisk mening må sees i forhold hertil.»
Som eksempler på utartede komponister nevntes Hindemith, Milhaud, Gershwin, Stravinsky, Schönberg, Fartein Valen, Harald Sæverud, Klaus Egge, Olav Kielland og Geirr Tveitt – et utvalg av de mest karakteristiske profiler i tiden. For å bevise at han hadde rett, foreslo Reidarson en Entartet Kunst-utstilling av levende toner – en praktisk dokumentasjon i stedet for ytterligere papirmessig dokumentering. Han ville at det skulle arrangeres en konsert hvor Olavs Kiellands første symfoni, Geirr Tveitts orkesterballett Birgingu og Reidarsons orkesterverk Olsok skulle framføres, og så skulle kritikernes syn avgjøre saken.
Samtlige statsråder, Føreren og de tyske myndigheter skulle inviteres, og notene skulle oppbevares i NRKs notearkiv («nøytralt hold») fram til prøvene skulle begynne slik at Kielland og Tveitt ikke skulle ha anledning til å endre musikken og dermed fjerne «bevis». Reidarsons anslag førte ikke frem. Rådets virketid ble svært kort. Reidarson trakk seg ut allerede etter første møte. Snart etter gikk Monrad Johansen ut. Ivar Johansen trakk seg tilbake i februar 1941 og Kielland i juni. Tveitt satt alene igjen som Statens Musikkonsulent.
Bodensjøen

Navnet

Sjøens navn stammer fra en av de eldste landsbyene ved dens bredd, Bodman som ligger i den vestlige enden av Überlingersjøen. Tidligere navn på sjøen var Bodman- og Bodansjøen; navnet blir brukt for første gang i år 830. Høydedraget som skiller Überlingersjøen fra Untersee, heter frem til i dag  Bodanryggen. I romertiden ble sjøen kalt Lacus Brigantia eller Lacus Brigantinus etter byen Bregenz eller som for Pomponius Mela Lacus Venetus i motsetning til Untersee Lacus Acronius. I andre europeiske språk ble sjøen oppkalt etter den største byen ved dens bredder, Konstanz. På fransk ble navnet da Lac de Constance, på engelsk Lake Constance, på italiensk Lago di Costanza, på portugisisk Lago de Constança og på spansk Lago de Constanza. På schwabisk kalles sjøen også Schwäbisches Meer (Den schwabiske sjø). Navnet er ikke i vanlig bruk på grunn av sjøens beliggenhet og posisjon som grensesjø.
Montevista (Compostela Valley)

Montevista (Bayan ng Montevista) er en kommune i Filippinene. Kommunen tilhører Compostela Valley og ligger på øya Mindanao. Folkemengden var i 2015 på 43 706.
De Havilland DH 89 Dragon Rapide

Dragon Rapide i Norge

Ett eneste eksemplar av flyet har vært registrert i Norge. LN-BFB «Lappi» ble anskaffet av A/S Skogbruksfly i Sokna i 1955. Selskapet hadde det frem til 1959 da det ble solgt til NOR Flyselskap på Eggemoen. Flyet har i dag callsign G-AKIF og flyr for Classic Wings UK på Duxford under det årlige Flying Legends i juli hvor publikum inviteres til å kjøpe billett og bli med opp i lufta.
Texas (band)

Texas er et band fra Glasgow i Skottland. Dets frontfigur er Sharleen Spiteri (vokal/gitar), og bandet består videre av John McElhone (bass), Alistar McErlaine (gitar), Eddie Campbell (keyboard), Ross McFarlane (slagverk) og Michael Bannister (keyboard).
Bandet ble grunnlagt i 1986 og navnet er inspirert av Wim Wenders' film Paris, Texas fra 1984. Det er et av de mest populære band i Europa de siste tyve årene, og i 1999 var Texas det mest spilte bandet i britisk radio.
Kjente hits omfatter «I Don’t Want A Lover», «Say What You Want», «Summer Son» og «Inner Smile».